ติดตามโครงการคนละครึ่ง-เราชนะ กำชับมาตรการจัดกิจกรรมสงกรานต์ตามประเพณี งดสาดน้ำประแป้ง
นายอนุชา นาคาศัย รัฐมนตรีประจำสำนักนายกรัฐมนตรี ลงพื้นที่ตรวจตลาดประตูเชียงใหม่ จังหวัดเชียงใหม่ ติดตามการใช้จ่ายผ่านโครงการคนละครึ่งและโครงการเราชนะ โดยจากการสอบถามพ่อค้าแม่ค้า พบว่ามีปัญหาเรื่องระบบแอปพลิเคชันขัดข้องบ้าง แต่โดยรวมแล้วพ่อค้าแม่ค้าและประชาชนมีความพึงพอใจรัฐมนตรีประจำสำนักนายกรัฐมนตรี ยังกล่าวว่า ช่วงเทศกาลสงกรานต์ปีนี้ รัฐบาลได้ผ่อนคลายมาตรการให้สามารถจัดกิจกรรมสงกรานต์ตามประเพณีได้ แต่ไม่ให้สาดน้ำประแป้ง เพื่อควบคุมไม่ให้มีการแพร่ระบาดโควิด-19 ขอให้ประชาชนท่องเที่ยวในจังหวัดต่างๆ ด้วยความระมัดระวัง เว้นระยะห่างและสวมหน้ากากอนามัย หลีกเลี่ยงการรวมกลุ่มจำนวนมาก โดยขอไม่ให้มีการรวมกลุ่มกันเป็นคนหมู่มาก สำหรับสถานที่ท่องเที่ยวและวัด ที่อยู่ในกำกับของสำนักนายกรัฐมนตรี ได้กำชับให้จัดกิจกรรมแบบ New Normal